Olav Nilssen

Olav Nilssen (født 2. mars 1937 i Odda) er en norsk radioprogramleder og kringkastingsleder.

Etter examen artium i 1956, var han journalist i Mannskapsavisa, journalist og redaktør i AUFs blad Fritt Slag og journalist i Sunnmøre Arbeideravis. 

Fra 1964 til 1975 arbeidet han i NRK som journalist og redaksjonssekretær i Dagsnytt. Olav Nilssen ledet blant annet radioens direktesending under månelandingen med Apollo 11, sammen med Willy Olsen.

Fra 1975 til 1982 var han redaktør i Arbeiderbladet. Olav Nilssen ledet Tekst-TV-redaksjonen i NRK fra starten i 1983, var programredaktør i NRKs program 1 1987-1988 og konstituert kringkastingssjef i 1989. Fra 1990 til 1997 var han assisterende kringkastingssjef.

Olav NIlssen gikk av med pensjon i 2001.

Referanser 

Norske programledere
Fødsler i 1937